Προσφυγή-αγωγή της 4ης Ιουλίου 2013 – ZZ κατά Ευρωπαϊκής Αστυνομικής Υπηρεσίας (Ευρωπόλ)
(Υπόθεση F-66/13)
Γλώσσα διαδικασίας: η γαλλική
Διάδικοι
Προσφεύγουσα-ενάγουσα: ZZ (εκπρόσωπος: J.-J. Ghosez, δικηγόρος)
Καθής-εναγομένη: Ευρωπαϊκή Αστυνομική Υπηρεσία (Ευρωπόλ)
Αντικείμενο και περιγραφή της διαφοράς
Η ακύρωση της αποφάσεως περί μη ανανεώσεως της συμβάσεως ορισμένου χρόνου της προσφεύγουσας-ενάγουσας
Αιτήματα της προσφεύγουσας-ενάγουσας
Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
να ακυρώσει την από 28 Σεπτεμβρίου 2012 απόφαση της καθής-εναγομένης, με την οποία η καθής-εναγομένη πληροφόρησε την προσφεύγουσα-ενάγουσα ότι δεν επρόκειτο να ανανεώσει τη σύμβαση ορισμένου χρόνου της τελευταίας, η οποία θα έληγε στις 31 Δεκεμβρίου 2012, καθώς και την από 9 Απριλίου 2013 επιβεβαιωτική απόφαση περί απορρίψεως της διοικητικής ενστάσεως της προσφεύγουσας-ενάγουσας·
να υποχρεώσει την καθής-εναγομένη να καταβάλει στην προσφεύγουσα-ενάγουσα τη διαφορά μεταξύ, αφενός, του ύψους των αποδοχών τις οποίες θα ελάμβανε αν είχε παραμείνει στην υπηρεσία της και αφετέρου, του ύψους των αποδοχών, των αμοιβών, των επιδομάτων ανεργίας ή τυχόν άλλων αντισταθμιστικών επιδομάτων που πράγματι έλαβε από 1ης Ιανουαρίου 2013 αντί των αποδοχών που ελάμβανε ως έκτακτη υπάλληλος·
να καταδικάσει την Ευρωπόλ στα δικαστικά έξοδα.